วันนี้มาชิมสเต็กตามคำแนะนำของพี่ในออฟฟิสค่ะ ตัวร้านอยู่ชั้นใต้ดินของห้างอิมพีเรียลเวิลด์สำโรง หากเดินเข้าทางด้านหน้าห้าง ใช้ประตูด้านขวาล่าง เดินเข้ามาหน่อยก็เจอตัวร้านแล้วค่ะ

บรรยากาศในร้าน แต่งด้วยโทนสีฟ้า ใช้ไฟโทนเหลือง ถ่ายรูปออกมา งามสุดๆ โต๊ะวางห่างกัน ไม่แออัดดีค่ะ

ตอนนี้ทางร้านมีโปรโมชั่น ลด 50% 5 เมนู จนถึงวันที่ 30 เม.ย. 59 นี้ วันนี้ที่สั่งไป ทั้งหมด 6 รายการ มี 2 รายการที่อยู่ในโปรลด 50%

- สเต็กไก่สไปซี่ ซอสบาบีคิว
จานนี้อร่อยคุ้มเกินราคาค่ะ เนื้อไก่นุ่ม หอม และเผ็ดกำลังดี เข้ากันกับซอสบาบีคิว ให้คะแนน 5 ดาวเลยค่ะ สำหรับเมนูนี้

- สเต็กหมูสันคอ ซอสพริกไทยดำ
หมูนุ่มตามมาตรฐานทั่วไป ไม่มีอะไรโดดเด่นค่ะ

- สเต็กปลาดอรี่ ซอสถั่วลันเตาและทาร์ทาร์ซอส
ปลาหอมเนยและพริกไทย ตัวซอสถั่วลันเตารสชาติแปลกดี ส่วนทาร์ทาร์ซอสรสชาติมาตรฐาน

- เฟรนฟายซุปเปอร์ดิป
เฟรนฟายเสิร์ฟพร้อมดิป 3 แบบ มายองเนสมาตรฐาน มายองเนสกระเทียมและมายองเนสวาซาบิ ตัวเฟรนฟายอมน้ำมันไปหน่อยค่ะ แต่ดิปวาซาบิแจ่มมาก จิ้มเพลินสุดๆ

- เวอร์จิ้นโมฮิโต้
เปรี้ยวอมหวาน หอมกลิ่นมิ้นค่ะ

- คาลปีคูลคอลลาเจน
ให้ตัวเยลลี่สีแดงมาเยอะมาก มีความรู้สึกว่าเยอะเกินจนไม่น่าใช่เครื่องดื่มค่ะ เพราะเนื้อเยอะกว่าน้ำ ใส่แค่ตกแต่งจะดีกว่านี้ค่ะ

สเต็กทุกจานจะมีเครื่องเคียงเป็นสลัด สัปปะรดและเลือกระหว่าง มันบด มันอบ ขนมปังหรือข้าวกล้อง ช่วยตัดความเลี่ยนลงไปเยอะค่ะ